Diari Oficial de la Generalitat Valenciana


Sumari del DOGV 5541, del 25-06-2007 (2007/6417)

Informació pública del Projecte d'Urbanització de la Unitat d'Execució 83 EV-X, situada al costat de l'avinguda de Caputxins.
-----------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6417


Data del document
:   03-04-2007

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Informació pública del Projecte d'Urbanització de la Unitat d'Execució 75 KH-C, situada al costat de l'avinguda de Caputxins. [2007/6417]  
L'alcalde en data 26 d'abril de 2007, ha dictat el decret que, literalment, diu així:  
«- En data 16 de març de 2005, la mercantil Estructuras, Viviendas y Carreteras, SL, va depositar una alternativa tècnica de programa per al desenvolupament de la 18-UE-R, situada al costat de l'avinguda Caputxins.  
L'alternativa tècnica acompanyada d'estudi de detall i projecte de reparcel·lació es va protocol·litzar i es va exposar al públic d'acord amb la Llei Reguladora de l'Activitat Urbanística, i els tècnics municipals van emetre informe favorable.   
- El 20 d'abril de 2006, el regidor d'Urbanisme va dirigir escrit a la mercantil suara esmentada, en què es requeria una modificació de l'ordenació basada principalment en la reducció d'un 50% de l'edificabilitat a materialitzar en l'àmbit de la 18-UE-R, atés que els veïns havien produït manifestacions en contra de l'ordenació inicial.  
- En data 30 d'octubre de 2006 el licitador ha presentat, entre altres documents, projecte d'urbanització modificat amb un import de 239.987 euros que s'ajusta a l'ordenació que figura en el PRI, el qual va tindre en compte les consideracions municipals.  
Així mateix, el licitador ha presentat un escrit en què assumeix i renuncia a transferir els costos d'urbanització que superen l'import de la plica presentada, en què figura un import de 101.080 euros.  
- Els serveis tècnics d'Urbanisme han emés informe del projecte d'urbanització i han advertit diverses deficiències que hauran d'esmenar-se abans de la seua aprovació definitiva.  
- D'acord amb l'article 152 i 154 de la Llei Urbanística Valenciana, escau, amb caràcter previ a l'aprovació, l'exposició pública del projecte d'urbanització.  
- D'Acord amb l'article 124-4.ñ de la Llei Reguladora de les Bases del Règim Local, l'alcalde és competent per a exposar al públic els projectes d'urbanització.  
Per tot això, en virtut de les facultats que em confereix la llei, resolc:  
1. Requerir la mercantil Estructuras, Viviendas y Carreteras, SL, perquè esmene en el projecte d'urbanització les observacions efectuades pels serveis tècnics municipals, les quals es traslladaran als interessats.  
2. Exposar al públic, durant el termini d'un mes a l'efecte d'al·legacions, en premsa, Butlletí Oficial de la Província i Diari Oficial de la Comunitat Valenciana, el Projecte d'Urbanització de la 18-UE-R, situada al costat de l'avinguda Caputxins, presentat per Estructuras, Viviendas i Carreteras SL.  
3. Notificar als interessats.»  
La qual cosa es fa pública per al coneixement general i alhora s'adverteix que, durant el termini d'un mes, els qui estiguen interessats podran consultar l'expedient (de 09.00 a 14.00 hores, de dilluns a divendres en les dependències de l'Agència de Desenvolupament Urbanístic, situada en l'avinguda Germans Bou, núm. 16) i presentar-hi les al·legacions que creguen convenients.  
Castelló de la Plana, 3 d'abril de 2007.- L'alcalde: Alberto Fabra Part.